laion/Wikipedia-Exotic huggingface dataset:
There's No Way

"There's No Way" הוא סינגל של הזמר-יוצר האמריקאי, לאוב, בשיתוף פעולה עם הזמרת-יוצרת האמריקאית, ג'וליה מייקלס. הסינגל יצא, על ידי חברת התקליטים AWAL, ב-27 בספטמבר 2018. נכון לספטמבר 2021, הסינגל הושמע למעלה מ-297 מיליון פעמים בספוטיפיי. רובין מאריי, מ-Clash, אמרה כי השיר הוא "סינגל חדש ויפה". הווידאו קליפ של הסינגל יצא לראשונה בערוץ היוטיוב של לאוב ב-27 בספטמבר 2018. נכון לספטמבר 2021, הווידאו קליפ נצפה למעלה מ-40 מיליון פעמים. לאוב וג'וליה מייקלס ביצעו את השיר בתוכנית הטלוויזיה לייט שואו עם סטיבן קולבר ב-1 באוקטובר 2018. הם ביצעו את השיר בתוכנית הטלוויזיה The Late Late Show with James Corden ב-28 בנובמבר 2018. מידע על הסינגל "There's No Way" באתר מיוזיק בריינז סרטון השיר "There's No Way" באתר יוטיוב Aswad, Jem (2018-09-27). "Lauv Drops New Single With Julia Michaels, 'There's No Way'". Variety (באנגלית). ארכיון מ-2019-01-19. נבדק ב-2019-01-18. There's No Way (feat. Julia Michaels), 2018-09-27, ארכיון מ-2021-04-29, נבדק ב-2021-09-29 Murray, Robin (2018-09-28). "Lauv Pairs With Julia Michaels On 'There's No Way'". www.clashmusic.com (באנגלית). ארכיון מ-2019-01-19. נבדק ב-2019-01-18. Blistein, Jon (2018-09-27). "Watch Lauv, Julia Michaels Miss Out on Love in 'There's No Way' Video". Rolling Stone (באנגלית אמריקאית). ארכיון מ-2019-01-19. נבדק ב-2019-01-18. "Lauv & Julia Michaels Fight Their Feelings in New Collaboration 'There's No Way': Watch". Billboard. ארכיון מ-2019-01-19. נבדק ב-2019-01-18. Lauv ft. Julia Michaels - There's No Way [Official Video], ארכיון מ-2021-09-29, נבדק ב-2021-09-29 "Lauv & Julia Michaels Get Sweet and Flirty for 'There's No Way' on 'Colbert': Watch". Billboard. ארכיון מ-2019-01-19. נבדק ב-2019-01-18. "Lauv and Julia Michaels Can't Fight The Feeling in Magnetic 'There's No Way' on 'Late Late Show': Watch". Billboard. ארכיון מ-2019-01-19. נבדק ב-2019-01-18.
פרס הווידאו קליפים של MTV לקליפ הקיי-פופ הטוב ביותר

פרס הווידאו קליפים של MTV לקליפ הקיי-פופ הטוב ביותר (באנגלית: MTV Video Music Award for Best K-Pop Video) הוא אחד מהפרסים שמוענקים במהלך פרסי הווידאו קליפים של MTV. הוא הוענק לראשונה בטקס פרסי הווידאו קליפים של MTV לשנת 2019. הזכייה הראשונה בפרס הייתה של BTS והלסי עם השיר "Boy with Luv". הקליפ האחרון שזכה בפרס הוא "S-Class" (אנ') של סטריי קידס. Selome Hailu, Selome Hailu, 2021 MTV Video Music Awards: The Complete Winners List, Variety, ‏2021-09-12 (באנגלית אמריקאית)
ניקולאס זייוולד

ניקולאס זייוולד (בגרמנית: Nicolas Seiwald; נולד ב-4 במאי 2001 בקוכל שבאוסטריה) הוא כדורגלן אוסטרי המשחק בעמדת הקשר בקבוצת ר.ב לייפציג ובנבחרת אוסטריה. זייוולד הוא תוצר מחלקת הנוער של רד בול זלצבורג, אליה הגיע בשנת 2009. בשנת 2009 החל לשחק בליפרינג, קבוצת בת של המועדון. ב-9 בספטמבר 2020 ערך את הופעת הבכורה שלו ברד בול זלצבורג, כשנכנס כמחליף בניצחון 10-0 על שוורץ-וייס ברגנץ במסגרת הסיבוב הראשון של הגביע האוסטרי לעונת 2020/2021. ב-21 בנובמבר ערך את הופעת הבכורה שלו בבונדסליגה האוסטרית, בהפסד 3-1 לשטורם גראץ במסגרת המחזור השמיני לעונת 2020/2021. בעונה זו, בה זכתה רד בול זלצבורג באליפות אוסטריה ובגביע האוסטרי, ערך זייוולד 15 הופעות ליגה. ב-14 בספטמבר 2021 ערך את הופעת הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022. ב-12 בנובמבר 2021 ערך זייוולד את הופעת הבכורה שלו בנבחרת אוסטריה, בניצחון 4-2 על נבחרת ישראל במשחק ידידות. רד בול זלצבורג אליפות אוסטריה (2): 2020/2021, 2021/2022 הגביע האוסטרי (2): 2020/2021, 2021/2022 הסופר קאפ הגרמני: 2023 מדיה וקבצים בנושא ניקולאס זייוולד בוויקישיתוף ניקולאס זייוולד, ברשת החברתית אינסטגרם ניקולאס זייוולד, באתר Transfermarkt ניקולאס זייוולד, באתר Soccerway ניקולאס זייוולד, באתר WorldFootball.net ניקולאס זייוולד, באתר National Football Teams ניקולאס זייוולד, באתר FootballDatabase.eu
איליה דו בננל

איליה דו בננל (בפורטוגזית: Ilha do Bananal, אי מטעי הבננות) הוא אי הנהר הגדול ביותר בעולם. שטחו כתשעה עשר אלף קמ"ר וכולו נמצא במדינת טוקנטינס שבברזיל. האי נוצר על ידי התפצלות של נהר ארגואייה לשני נהרות המתאחדים מחדש בהמשך. דרום האי מהווה מעין שמורה לשבטי האינדיאנים של הקרז'ס והז'אוואס, כמו כן מתגוררים בו חוואים ברזילאים. צפון האי מהווה פארק לאומי. מצד מערב גובל האי במדינת מאטו גרוסו ושם נמצא גם היישוב סאו פליקס דו ארגואייה שהוא הגדול באזור. מצפון לו מצוי השבט האינדיאני הטפירפה. הפארק מיוער ברובו. לאורך הנהר מצויים שטחי הדיג הטובים בעולם לדגים של מים מתוקים, בעיקר של דגי פיררוקו וטוקונרה. האי התגלה על ידי ז'וזה פינטו פונסקה (ספ') ב-26 ביולי 1773. מדיה וקבצים בנושא איליה דו בננל בוויקישיתוף איליה דו בננל, באתר אנציקלופדיה בריטניקה (באנגלית)
תסמונת אנדרטת וושינגטון

תסמונת אנדרטת וושינגטון (באנגלית: Washington Monument Syndrome), הידועה גם בשם תסמונת הר ראשמור (Mount Rushmore Syndrome) או העיקרון הראשון של הכבאים (Firemen First Principle),‏ היא מונח המשמש לתיאור תופעה שבה כאשר סוכנויות ממשל מתמודדות עם קיצוצים בתקציב הן חותכות את השירות הכי ידוע או הכי מוערך שקיים בציבור. המונח התייחס לקיצוץ בשירותים פופולריים כגון פארקים לאומיים וספריות או בעובדי ציבור מוערכים כגון מורים וכבאים. קיצוץ כזה נעשה כדי להפעיל לחץ על הציבור והמחוקקים לבטל את הקיצוצים בתקציב. המונח תסמונת אנדרטת וושינגטון יכול להתייחס גם לטענות של מחוקקים כי הקיצוץ המוצע בתקציב יפגע בשירותים ממשלתיים "חיוניים" (כבאים, משטרה, חינוך וכו'). בארץ, שיטה דומה הנקראת שיטת צ׳יץ׳ או חוק צ'יץ'. למרות שצמצום שירותים חיוניים על ידי גורמי הממשל נועד להשפיע על הבוחרים, הוא יכול להיות מכוון גם ישירות למחוקקים עצמם. לדוגמה, בשנות השבעים כאשר תוכננו קיצוצים בתקציב, הודיע חברת הרכבות אמטרק על הכוונה להפסיק את קווי הרכבת במחוזות הבית של כמה מחברי הקונגרס. המונח תסמונת אנדרטת וושינגטון שימש לראשונה לאחר שבשנת 1969 ג'ורג' הרצוג, המנהל השביעי של שירות הפארקים הלאומיים, סגר פארקים לאומיים פופולריים כגון אנדרטת וושינגטון והפארק הלאומי גרנד קניון במשך יומיים בשבוע. בתגובה לתלונות, הקונגרס החזיר בסופו של דבר את המימון לשירות הפארקים הלאומיים. בשנת 1972 פוטר הרצוג על ידי ממשל ניקסון, ולעיתים קרובות מצוטטת פעולה זו של הרצוג באופן שגוי כגורם תורם לפיטורים שבאו לאחריה. היסטוריונית הארכיטקטורה ניקול סאלי כינתה את השבתת ה"פנדה ענקית" בגן החיות הלאומי ואת גידור אנדרטת הלאום ממלחמת העולם השנייה במהלך השבתת הממשל הפדרלי של ארצות הברית בשנת 2013, כדוגמאות לתסמונת אנדרטת וושינגטון. סאלי כתבה: "במציאות סביר להניח שסגירת האנדרטאות הללו בוצעה, ראשית, מטעמים של אחריות ציבורית, תחזוקה וביטחון, ושנית, כדי להבטיח שההשבתה תהיה גלויה לציבור - וסיבה זאת היא שגרמה לעיסוק נרחב כל כך בקרב הציבור והתקשורת." "Washington Monument strategy". Political Dictionary. נבדק ב-22 בספטמבר 2020. {{cite web}}: (עזרה) Hartzog, Jr., George B (1988). Battling for the National Parks. New York: Mt. Kisco. ISBN 9780918825704 Siddons, Andrew (2013) "A Symbol of Liberty, Strength and Budget Fights," New York Times, March 1. Peters, Charles (במרץ 1976). "The Firemen First Principle". The Washington Monthly (באנגלית). p. 8. נבדק ב-2021-09-29. {{cite news}}: (עזרה) James Fallows, The Nightmare of Sequestration Hits Home, The Atlantic, ‏2013-02-18 (באנגלית) Australia and New Zealand. Conference Society of Architectural Historians, SAHANZ 2015 : Architecture, institutions and change : proceedings of the Society of Architectural Historians, Australia and New Zealand Vol. 32, Sydney, Australia, 2015, ISBN 978-0-646-94298-8 Hevesi, Dennis (2008-07-17). "George Hartzog, Parks Chief, Dies at 88". The New York Times (באנגלית אמריקאית). ISSN 0362-4331. נבדק ב-2021-09-29.
פסגת בסטיל

פסגת בסטיל או פסגת באסטיל (באנגלית: Bastille Peak) היא הר באי באפין, בטריטוריית נונאווט שבקנדה. ההר ממוקם 74 קילומטרים מצפון לכפר פאנגניקטוק, אף הוא באי באפין. גובהו של ההר 1,733 מטרים מעל פני הים. פסגת בסטיל היא ההר ה-73 בגובהו בנונאווט, וה-6,784 בגובהו בקנדה. ההר הוא חלק מרכס הרי באפין (המהווים חלק מרכסי הקורדילרה הארקטית). פסגת בסטיל באתר השמות הרשמי של ממשלת קנדה פסגת בסטיל באתר "אנציקלופדיית ההרים הקנדית" תרשים הנוף הנשקף מפסגת בסטיל באתר peakvisor מפת אזור פסגת בסטיל פסגת בסטיל באתר (מרחקים לאתרים סמוכים) מזג אוויר נוכחי עדכני מפסגת בסטיל (לרבות נתוני זריחת/שקיעת שמש/ירח עדכניים) תחזית מזג אוויר עדכנית ארוכת טווח עבור פסגת בסטיל תחזית מזג אוויר עדכנית ארוכת טווח עבור פסגת בסטיל (לפי גבהים) נתוני מזג אוויר היסטוריים עבור פסגת בסטיל סטטיסטיקות מזג אוויר עבור פסגת בסטיל אתר השמות הרשמי של ממשלת קנדה מידע גאוגרפי מידע משווה על גובה ההר
ארז בן ציון

ארז בן ציון (נולד בשנת 1980) הוא קצין צה"ל בדרגת אלוף-משנה ששירת כמפקד שייטת ספינות הטילים. בן ציון התגייס לצה"ל ב-1999 והוא בוגר קורס חובלים. ב-2006 מונה למפקד דבורה בפלגה 914, ב-2008 מונה למפקד אח"י חרב (סער 4.5) וב-2010 מונה לקצין אג"ם של שייטת ספינות הטילים (שייטת 3). ב-2016 מונה לראש ענף גילוי ולוחמה אלקטרונית במחלקת אמל"ח של זרוע הים. ב-2017 מונה למפקד פלגה 31 בשייטת 3. ב-2018 מונה למפקד פרויקט הספינות מסדרת סער 6. בספטמבר 2021 מונה למפקד שייטת ספינות הטילים ובסוף יולי 2023 סיים את תפקידו זה. בן ציון בעל תואר ראשון במדע המדינה ותואר שני בביטחון לאומי מאוניברסיטת חיפה. נשוי ואב לשניים. מדיה וקבצים בנושא ארז בן ציון בוויקישיתוף אל"ם ארז בן ציון נכנס לתפקיד מפקד שייטת 3 בזרוע הים, באתר צה"ל, 29 בספטמבר 2021 יהלי שיאון ונועם אסולין, ריאיון בלעדי עם מש"ט 3 היוצא, באתר צה"ל, 1 באוגוסט 2023 אל"ם אלדד בורוכוביץ׳ נכנס לתפקיד מפקד שייטת 3, באתר צה"ל, 30 ביולי 2023 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
מתיאס לסור

מתיאס מישל לסור (בצרפתית: Mathias Michel Lessort; נולד ב-29 בספטמבר 1995) הוא כדורסלן צרפתי המשחק בעמדת הסנטר בפנאתינאיקוס. בעונת 2016/2017 חתם לסור בנאנטר הצרפתית ששיחקה בליגת העל הצרפתית וביורופקאפ. בדראפט ה-NBA‏ 2017 נבחר לסור בבחירה ה-50, על ידי פילדלפיה 76', אולם לא זכה לחוזה בקבוצה. בשנים הבאות עברו זכויות הדראפט שלו בטריידים שונים ללוס אנג'לס קליפרס, למינסוטה טימברוולבס ולניו יורק ניקס. בעונת 2017/2018 חתם לסור על חוזה לשלוש שנים בכוכב האדום בלגרד, אך בסוף שיחק רק עונה אחת ובה העמיד ממוצעים של 8.5 נקודות, 5.7 ריבאונדים ו-1.7 חסימות ב-21 דקות למשחק (ביורוליג). בסוף אותה עונה נשרה הכוכב האדום בלגרד ליורוקאפ עם מאזן של 11 ניצחונות מול 19 הפסדים (מקום 13). בעונת 2018/2019 חתם לסור באוניקאחה מאלגה ששיחקה אז בליגת העל הספרדית וביורוקאפ. באותה עונה מאלגה הגיע עד שלב רבע גמר היורוקאפ שם הודחה על ידי אלבה ברלין שסיימה במקום השני. באותה עונה העמיד לסור ממוצעים של 11 נקודות, 5.4 ריבאונדים, 1.9 חסימות ו-1.1 אסיסטים ב-21 דקות למשחק. בעונת 2019/2020 חתם לסור בבאיירן מינכן הגרמנית אשר שיחקה בבונדסליגה וביורוליג. באותה עונה באיירן מינכן סיימה במקום ה-18 ביורוליג לפני שהעונה נקטעה על ידי מגפת הקורונה. באותה עונה העמיד לסור ממוצעים של 3.8 נקודות, 2.2 ריבאונדים ו-1.1 חסימות ב-11 דקות למשחק. בעונת 2020/2021 חתם לסור במונקו אשר שיחקה בליגת העל הצרפתית וביורוקאפ. באותה עונה זכתה מונקו ביורוקאפ בפעם הראשונה בתולדותיה. באותה עונה העמיד לסור ממוצעים של 12.5 נקודות, 6.1 ריבאונדים, 1.7 חסימות ו-1.1 אסיסטים ב-24 דקות למשחק. בעונת 2021/2022 חתם לסור במכבי תל אביב לחודשיים (עם אופציה לכל העונה) כדי להחליף את אנטה ז'יז'יץ' הפצוע. יורוליג: 2023/2024 מדיה וקבצים בנושא מתיאס לסור בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת העל הספרדית בכדורסל (בספרדית)(הקישור אינו פעיל, 23.12.2021) רועי ויינברג, ‏מהים הקריבי למכבי תל אביב: הכירו את לסור, באתר ONE‏, 27 בספטמבר 2021 מכבי תל אביב מחתימה את לסור על חוזה לטווח קצר, באתר היורוליג, 27 בספטמבר 2021
דניאל אקטע

דניאל אקטע (נולדה ב-29 באוגוסט 2002 ברעננה) היא צ'לנית ישראלית. דניאל אקטע סומנה על ידי מבקרי מוזיקה ברחבי העולם כאחד מהכישרונות הצעירים המובילים והבולטים בתחום הצ'לו. היא נבחרה על ידי הדיילי גזט כאחד מעשרת המבצעים הטובים ביותר לשנת 2016 לצד הצ'לן הידוע יו-יו מה, ונבחרה על ידי הטיימס יוניון כבחירת המבקרים בתחום המוזיקה הקלאסית לשנת 2016. דניאל היא סולנית פעילה כבר מגיל צעיר, תלמידתו של פרופ' פרנס הלמרסון באקדמיה למוזיקה ע״ש ברנבוים-סעיד בברלין, שם החלה את לימודיה בגיל 13, כצעירת התלמידים באקדמיה, נכון ל-2021. היא הספיקה להופיע עם תזמורות רבות בישראל ומחוצה לה: הווירטואוזים של מוסקבה בניצוחו של מאסטרו ולדימיר ספיבקוב, התזמורת הפילהרמונית הישראלית, התזמורת הפילהרמונית הלאומית של רוסיה, התזמורת הפילהרמונית של קייפטאון, התזמורת הקאמרית של אינגולשטאדט, התזמורת הסימפונית האסטונית, ודים רפין והפילהרמונית של נובוסיבירסק, התזמורת הסימפונית ירושלים - בסיור קונצרטים ברחבי ארצות הברית, התזמורת הסימפונית הישראלית ראשון לציון, הסינפונייטה הישראלית באר שבע, אנסמבל סולני תל אביב ועוד. הופעותיה כסולנית כללו קונצרטים על במות רבות, וביניהן: אולם הקרנגי הול בניו יורק, אודיטוריום סטרן, אולם צ'ייקובסקי במוסקבה, אולם הברביקן בלונדון, לינקולן סנטר בניו יורק, המרכז הסימפוני בשיקגו ואולם רוי טומסון בטורונטו. דניאל היא זוכת מלגה מטעם הקרן הבינלאומית ע"ש ולדימיר ספיבקוב, זוכת הפרס ע"ש אולג ינקובסקי לתגלית האומנותית לשנת 2016 ופרס האמן הצעיר המבטיח שניתן לה על ידי מאסטרו ספיבקוב. כמו כן היא זוכת מלגת הצטיינות מטעם קרן התרבות אמריקה-ישראל מאז שנת 2013 המלגה לזכרו של וולפגאנג לאופר. דניאל מנגנת בצ'לו איטלקי שנבנה על ידי אנריקו אורסלי, אשר הועמד לרשותה על ידי ד"ר משה קנטור, באמצעות הקרן הבינלאומית ע"ש ולדימיר ספיבקוב. דניאל היא בת ללימור (חצוצרנית) ולתמיר (מלחין וחצוצרן), ואחות לאסטל (אבובנית). משפחת אקטע מתגוררת ברעננה. אתר האינטרנט הרשמי של דניאל אקטע דניאל אקטע, במסד הנתונים הקולנועיים IMDb (באנגלית) מירן שפילברג, נובו אמריקנו, אתר עיתון שבע, תרבות פנאי, 22 בפברואר 2019 נובו אמריקנו, הסינפונייטה הישראלית באר שבע, פייסבוק By Geraldine Freedman, Best of 2016: Classical music, The Daily Gazette, December 25, 2016 (באנגלית) Joseph Dalton, Critic's choice 2016: Classical music, Times Union, ‏3 בנובמבר 2016 N12, ‏הילדה שכבשה את אולמות הקונצרטים, באתר ‏מאקו‏, 15 באפריל 2017
המשמר המלכותי הדני

המשמר המלכותי (בדנית: Kongelige Livgarde) הוא רגימנט מיוחד בצבא המלכותי הדני, אשר נוסד ב-30 ביוני 1658 בידי פרדריק השלישי, מלך דנמרק. המשמר אחראי על ביטחונה של משפחת המלוכה הדנית, אך משמש גם כרגימנט סדיר של הצבא. חיילי המשמר עוברים אימונים צבאיים רגילים, לצד אימונים מיוחדים באבטחה. המשמר הוקם ב-30 ביוני 1658 בידי פרדריק השלישי, מלך דנמרק. הוא נקרא בתחילה "המשמר הרגלי המלכותי", וזאת מכיוון שב-1661 הקים המלך פרידריק גם את משמר הפרשים המלכותי. ב-1866 פורק משמר הפרשים, ומאז המשמר הרגלי נודע בפשטות בתור "המשמר המלכותי". מטרתו המקורית של המשמר הייתה להגן על המלך ועל משפחת המלוכה, אולם בפועל הוא לקח חלק ברוב מלחמותיה של דנמרק. זמן קצר לאחר הקמתו הוא נשלח להשתתף במלחמה נגד שוודיה, ומילא חלק חשוב בהגנה על הבירה קופנהגן. בין השנים 1675–1679 הוא השתתף במלחמת סקונה, ושנה לאחר מכן לקח חלק במלחמת תשע השנים. המשמר השתתף גם במלחמת הירושה הספרדית, במלחמה הצפונית הגדולה, ובהגנה על קופנהגן ב-1807. המשמר השתתף גם במלחמת שלזוויג הראשונה ובמלחמת שלזוויג השנייה. ב-1940 ניסו חלק מחיילי המשמר להתנגד לפלישת גרמניה הנאצית לדנמרק, וב-1943 התנגד המשמר לניסיון הגרמני לפרוק מנשקו את הצבא הדני (מבצע ספארי). במסגרת נאט"ו, חיילי המשמר נשלחו ככוח שמירת שלום לקפריסין, יוגוסלביה, אריתריאה, עיראק ואפגניסטן. בעיראק נהרג אחד מחיילי המשמר ובאפגניסטן איבד 14 איש. המשמר המלכותי מקיים מדי יום טקס חילופי משמרות ברחבת ארמון אמליאנבורג, אשר מהווה מוקד משיכה מרכזי לתיירים בקופנהגן. ב-2008 נערכו בקופנהגן חגיגות 350 להקמת המשמר. מדיה וקבצים בנושא המשמר המלכותי הדני בוויקישיתוף אתר האינטרנט הרשמי של המשמר המלכותי הדני המשמר המלכותי הדני, ברשת החברתית אקס (טוויטר) Den Kongelige Livgardes Musikkorps
פל-בל

פל-בל היא חברה ישראלית לייצור פריטי מתכת שימושיים ואמנותיים שנוסדה על ידי מוריס אשקלון וגיסו, אברהם קום ב־1939. החברה יצרה מאות פריטים שונים מנחושת ומפליז - קו אחד של מוצרי נוי (אמנות עיצובית) והקו העיקרי של מוצרי יודאיקה, כאשר רוב המוצרים נועדו לייצוא ולמכירה לתיירים יהודיים בישראל. עיצוב המוצרים הושפע מסגנונות שונים שרווחו באותה תקופה באירופה, ביניהם האר דקו ותעשיית הברונזה הווינאית ששגשגה באותה תקופה. עיצוביו המוכרים של אשקלון, הציגו את השימוש הכימי המכוון בהשריה בפטינה לעבודות ישראליות בברזל. במהלך מלחמת העצמאות ייצר אשקלון תחמושת עבור צה"ל, ולבקשת הממשלה הסבה פל-בל את מפעלה לייצור תחמושת במסגרת המאמץ המלחמתי. כל המוצרים שיוצרו על ידי פל-בל נחשבים כישראליאנה[דרושה הבהרה] ומבוקשים כפרטי אספנות. אתר האינטרנט הרשמי של פל-בל חפצי חן ומזכרות ממתכת - פל-בל, האחים דייגי ואחרים, שנות ה־50, באתר הארץ, 26 באפריל 2006 ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
משמר הפרשים המלכותי

משמר הפרשים המלכותי (בדנית: Livgarden til Hest) היה רגימנט פרשים מיוחד בצבא המלכותי הדני, אשר נוסד ב-1 בינואר 1661 בידי פרדריק השלישי, מלך דנמרק. לצדו של המשמר המלכותי הדני, היה משמר הפרשים המלכותי אחראי על ביטחונה של משפחת המלוכה הדנית, אך שימש גם כרגימנט סדיר של הצבא והשתתף בכמה ממלחמותיה של דנמרק. המשמר הוקם ב-1 בינואר 1661 בידי פרדריק השלישי, מלך דנמרק כרגימנט פרשים מיוחד שנועד להשלים את משמר הרגלים המלכותי. מטרתו המקורית של המשמר הייתה להגן על המלך ועל משפחת המלוכה, אך גם לזהות ולפתח כישרונות עתידיים שימלאו בעתיד תפקיד בכיר יותר בצבא הדני. בין השנים 1675–1679 השתתף המשמר במלחמת סקונה. במלחמה זו, רבים מבין קציני המשמר שולבו ביחידות רגילות וקיבלו דרגות בכירות יותר. המשמר השתתף גם במלחמה הצפונית הגדולה, ובהגנה על קופנהגן ב-1807. המשמר השתתף גם במלחמת שלזוויג הראשונה, אולם לאחריה פורק והתאחד עם משמר הרגלים המלכותי, שנקרא מאז בפשטות "המשמר המלכותי". C.C.v. Krogh, Meddelelser om Den Kongelige Livgarde til Hest, Kjøbenhavn, H. Hagerups Forlag. מדיה וקבצים בנושא משמר הפרשים המלכותי בוויקישיתוף
צובא

האם התכוונתם ל... צובה – קיבוץ הממוקם בפרוזדור ירושלים, ליד מבשרת ציון סובא – כפר ערבי בראש הר צובה ממערב לירושלים שחרב במלחמת העצמאות ארם צובא – ממלכה ארמית
ארנסט תלמאן (אי)

האי ארנסט תלמאן (בספרדית: Cayo Ernest Thaelmann, בגרמנית: Ernst-Thälmann-Insel) הוא אי במפרץ קסונס השייך לקובה. ב-1972 העניקה קובה במתנה את האי לגרמניה המזרחית,[דרושה הבהרה] אולם לאחר איחוד גרמניה מחדש, נותר מעמדו של האי לא-מוגדר. ב-2001 ויתרה ממשלת גרמניה באופן רשמי על כל זכויותיה על האי. גודלו של האי הוא 7 קמ"ר והוא עשיר בצמחייה ובבעלי חיים מסוגים שונים, אולם אינו מיושב בבני אדם. ב-19 ביוני 1972 ביקר פידל קסטרו בברלין המזרחית ונפגש עם אריך הונקר. במהלך הפגישה, הוציא קסטרו מפה, והצהיר שהוא מעניק לגרמניה המזרחית במתנה את האי בלנקו דל סור (Cayo Blanco del Sur), כמחווה לידידות בין שתי המדינות. לרגל כך, הוכרז על שינוי שמו של האי ל"ארנסט תלמאן" על שמו של הפוליטיקאי ארנסט תלמאן אשר נחשב לגיבור עממי בגרמניה המזרחית. שלטונות גרמניה המזרחית נהנו מאוד מהמתנה, ומאותה עת הופיע האי במפות כקולוניה מזרח-גרמנית לכל דבר. שלטונות גרמניה המזרחית יזמו גם בניית פסל בדמותו של תלמאן באי. הלוט מעל הפסל הוסר כבר ב-18 באוגוסט של אותה שנה, בטקס שנערך בהשתתפות כמה נציגים מזרח גרמניים וכמאה נציגים קובניים. ב-1975 הפיקה הטלוויזיה המזרח-גרמנית סרט תיעודי על האי, ולצורך כך שלחה אליו את שני זמרי הפופ המצליחים פרנק שובל ואורורה לקאסה. השניים שרו באי את השיר "Insel im Golf von Cazones" שנכתב והולחן במיוחד לשם כך. ב-1980 ביקר הונקר באי במסגרת ביקור גומלין שערך בקובה. עם זאת, לאחר נפילת חומת ברלין ואיחוד גרמניה מחדש, האי נשכח לחלוטין. הוא אינו מוזכר באף אחד מהמסמכים הרבים העוסקים באיחוד גרמניה ומעמדו נותר לא ברור. ב-1998 פגע באי הוריקן מיץ' שהרס את הפסל של תלמאן. רק ב-2001 נזכרו כמה עיתונאים גרמנים באי, ובמאמר שהתפרסם באתר האינטרנט הגרמני "Thema 1", נטען כי האי שייך לגרמניה המודרנית. עורכי האתר אף הקימו אתר נוסף שבו היו אמורים להימכר חלקים מהאי במכירה פומבית. האירוע גרם למשבר דיפלומטי ביחסי גרמניה-קובה, ומשרד החוץ הקובני פרסם הודעה על פיה הענקת האי לגרמניה המזרחית הייתה "מחווה ולא מתנה". ממשלת גרמניה מיהרה גם היא לפרסם הודעה רשמית על פיה היא אינה תובעת בעלות על האי. המדינה לכאורה רפובליקת מולוסיה, "הכריזה מלחמה" בשנת 2000 על האי תלמאן, בטענה כי העובדה שהוא אינו נזכר באף אחד מהמסמכים הרשמיים של איחוד גרמניה גורמת לכך שהוא למעשה השריד האחרון של גרמניה המזרחית. Danny Kringiel: Ernst-Thälmann-Insel – DDR unter Palmen, Spiegel Online vom 19. Juni 2012. Axel Ehrlich: Ernst Thälmann unter Palmen. In: Volksstimme, veröffentlicht am 18. Juni 2020, abgerufen am 18. Juni 2020. Marc von Lüpke-Schwarz: Der sonnigste Strand der DDR. In: DW.de vom 8. August 2013. Michael Ossenkopp: Vergessene DDR-Kolonie. Heute vor 48 Jahren schenkte Fidel Castro der DDR eine Insel. In: Mitteldeutsche Zeitung, veröffentlicht am 18. Juni 2020, abgerufen am 18. Juni 2020. Spiegel Online: "Ernst-Thälmann-Insel – DDR unter Palmen"
צ'וקווביקה אדאמו

צ'וקווביקה גרידי ג'וניור אדאמו (בגרמנית: Chukwubuike Griddy Junior Adamu; נולד ב-6 ביוני 2001 בקנו שבניגריה) הוא כדורגלן אוסטרי יליד ניגריה המשחק בעמדת החלוץ בקבוצת פרייבורג ובנבחרת אוסטריה. אדאמו החל את הקריירה שלו במחלקת הנוער של GSV ואקר, ובחודש ינואר 2014 הגיע למחלקת הנוער של גראצר א.ק.. בשנת 2015 הצטרף למחלקת הנוער של רד בול זלצבורג. החל משנת 2017 החל אדאמו לשחק בליפרינג, קבוצת הבת של רד בול זלצבורג. הוא ערך 49 הופעות ליגה בקבוצה, בהן הבקיע 26 שערים. ב-9 בספטמבר 2020 ערך את הופעת הבכורה שלו ברד בול זלצבורג, כשנכנס כמחליף בניצחון 10-0 על שוורץ-וייס ברגנץ במסגרת הסיבוב הראשון של הגביע האוסטרי לעונת 2019/2020. ב-15 בפברואר 2021 הושאל אדאמו למשך חצי עונה לסנט גאלן מליגת העל השווייצרית. ב-27 בפברואר ערך את הופעת הבכורה שלו במועדון, בניצחון 3-1 על פ.צ. בזל במסגרת המחזור ה-22 לעונת 2020/2021. ב-7 במרץ הבקיע את שער הבכורה שלו במועדון, בהפסד 4-2 ללוצרן במסגרת המחזור ה-24. במשך תקופת ההשאלה הוא ערך 14 הופעות ליגה במועדון, בהן הבקיע שישה שערים. בעונת 2021/2022 החל אדאמו לשחק בקבוצה הבוגרת של רד בול זלצבורג באופן קבוע. ב-23 ביולי 2021 ערך את הופעת הבכורה שלו בבונדסליגה האוסטרית, בניצחון 3-1 על שטורם גראץ במסגרת המחזור הראשון. ב-14 באוגוסט הבקיע את שער הבכורה שלו במועדון, בניצחון 1-0 על אדמירה ואקר מדלינג במסגרת המחזור הרביעי בליגה. ב-14 בספטמבר ערך את הופעת הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022. ב-22 ביוני 2023 חתם בפרייבורג מהבונדסליגה. ב-12 בנובמבר 2021 ערך אדאמו את הופעת הבכורה שלו בנבחרת אוסטריה, בניצחון 4-2 על נבחרת ישראל במסגרת מוקדמות מונדיאל 2022. רד בול זלצבורג אליפות אוסטריה: 2021/2022 גביע אוסטרי: 2021/2022 מדיה וקבצים בנושא צ'וקווביקה אדאמו בוויקישיתוף צ'וקווביקה אדאמו, ברשת החברתית אינסטגרם צ'וקווביקה אדאמו, באתר Transfermarkt צ'וקווביקה אדאמו, באתר Soccerway צ'וקווביקה אדאמו, באתר WorldFootball.net צ'וקווביקה אדאמו, באתר FootballDatabase.eu Die Espen bleiben sich auch bei ihrem letzten Neuzugang treu באתר Tagblatt, ‏ 15 בפברואר 2021 (בגרמנית)
חורחה אלקלדה

חורחה "קמפולו" אלקלדה (בספרדית: Jorge Alcalde;‏ 5 בדצמבר 1916 – 25 ביוני 1990) היה כדורגלן פרואני, ששיחק בעמדת החלוץ. אלקלדה נחשב לאחד החלוצים הגדולים בהיסטוריה של הכדורגל הפרואני, אם כי בוודאי נשכח על ידי השחקנים של הדורות האחרונים.[דרוש מקור] הוא היה חלוץ בעל איכות טכנית נהדרת ואלגנטי בתנועותיו, רבים תיארו אותו כשילוב בין המשחק השובב של אלחנדרו וילאנואבה לבין הסקורר העוצמתי תאודורו פרננדס.[דרוש מקור] אלקלדה אף היה מועמד על פרס כדור הזהב העולמי של פיפ"א בשנת 1939.[דרוש מקור] אחיו הבוגר, תאודורו אלקלדה, היה גם כן כדורגלן. אלקלדה התחיל את הקריירה בספורט בויז מעיר הולדתו קייאו, שם נחשב לאליל וזכה עמה פעמיים בליגה הפרואנית בשנים 1935 ו-1937. הוא היגר לארגנטינה בשנת 1939 שם שיחק בריבר פלייט, וניתנה לו האפשרות לשחק לצד שחקנים ידועים כמו חוסה מנואל מורנו, אדולפו פדרנרה, קרלוס פאוצ'לה ואנחל לברונה. אלקלדה כבש בה 12 שערים ב-25 הופעות, לפני שהמשיך את הקריירה שלו בארגנטינה עם באנפילד ולאחר מכן בטאלרס. עד היום מחזיק בשיא השערים לשחקן פרואני בליגה הארגנטינאית עם 50 שערים. אלקלדה עבר בשנת 1946 למועדון האורוגוואי ליברפול (מונטווידאו) בו שיחק מעט, ושנה לאחר מכן עבר לדפרוטיבו מוניסיפאל. אלקלדה שיתף פעולה עם תאודורו פרננדס גם ברמת המועדונים באוניברסיטריו דה דפורטס ושניהם זכו בליגה הפרואנית ב-1949. הוא סיים את הקריירה בשנת 1950 בספורט בויז היכן שהתחיל. במדי נבחרת פרו השתתף באולימפיאדת ברלין 1936, וכבש בניצחון רבע הגמר 2–4 על "נבחרת הפלא" האוסטרית. במשחקים הבוליבריים של 1938 פרו זכתה ואלקלדה סיים ככובש המצטיין עם שישה שערים, כולל רביעייה בניצחון 1–9 נגד אקוודור. אלקלדה לקח חלק חשוב בזכייתה של פרו בקופה אמריקה 1939 כששיחק בהתקפה לצד תאודורו פרננדס. הוא כבש בכל משחקי הטורניר וסיים כסגן מלך השערים (אחרי פרננדס) לצד סברינו וארלה האורוגוואי. משחקו האחרון במדיה הגיע באותו הטורניר בניצחון 1–2 על אורוגוואי, מאחר שלאחר מכן היגר לארגנטינה. ספורט בויז אליפות פרו (2): 1935, 1937 ריבר פלייט אליפות ארגנטינה (2): 1941, 1942 אוניברסיטריו דה דפורטס אליפות פרו: 1949 נבחרת פרו קופה אמריקה: 1939 המשחקים הבוליבריים: 1938 אישיים מלך השערים בליגה הפרואנית (2): 1935, 1938 מלך השערים במשחקים הבוליבריים: 1938 מדיה וקבצים בנושא חורחה אלקלדה בוויקישיתוף חורחה אלקלדה, באתר Transfermarkt חורחה אלקלדה, באתר WorldFootball.net חורחה אלקלדה, באתר National Football Teams חורחה אלקלדה, באתר FootballDatabase.eu
הדיוויזיה הרב-לאומית צפון

הדיוויזיה הרב-לאומית צפון (בדנית: Multinational Division North) היא דיוויזיה משותפת של דנמרק, לטביה ואסטוניה. הדיוויזיה נכללת במסגרת הקורפוס הרב-לאומי צפון-מזרח של נאט"ו. הדיוויזיה הוקמה ב-1 בינואר 2019 על בסיס הדיוויזיה הדנית, אשר כללה גם חיילים מלטביה ומאסטוניה. לדיוויזיה ישנם שני מטות, אחד באדז'י (אנ') שבלטביה, והשני בקארופ שבדנמרק. הדיוויזיה כפופה אל הקורפוס הרב-לאומי צפון-מזרח של נאט"ו, ואמונה על הגנת מבואות הים הבלטי. הדיוויזיה הרב-לאומית צפון, ברשת החברתית פייסבוק מידע על הדיוויזיה באתר הקורפוס הרב-לאומי צפון-מזרח מידע על הדיוויזיה באתר משרד ההגנה הלטבי מידע על הדיוויזיה באתר משרד ההגנה האסטוני